CELEX: 
Language: bg
Date: 2019-03-14 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за допълване на Регламент (ЕС) № 305/2011 на Европейския парламент и на Съвета посредством установяването на класификация за външни щори и сенници в зависимост от техните експлоатационни показатели по отношение на ветроустойчивостта

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               В Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  1
                са предвидени две основни алтернативни възможности за въвеждане на класове за експлоатационните показатели по отношение на съществените характеристики на строителните продукти. Съгласно член 27, параграф 1 и член 60, буква е) това може да бъде направено чрез делегирани актове на Комисията, докато член 27, параграф 2 дава възможност за тази цел да се използват хармонизирани стандарти въз основа на изменен мандат. В съответствие с член 27, параграф 2, първа алинея, когато Комисията е определила такива класове, европейските органи по стандартизация трябва да използват тези класове в хармонизирани стандарти.
            
            
               Съгласно определението, дадено в член 2, параграф 7 от Регламент (ЕС) № 305/2011, „клас“ означава ограничен от минимална и максимална стойност обхват от нива на експлоатационните показатели на даден строителен продукт. По този начин класовете в Регламент (ЕС) № 305/2011 винаги представляват даден интервал от стойности на определен експлоатационен показател на съответния продукт.
            
            
               Освен това в Регламент (ЕС) № 305/2011, за разлика от неговия предшественик — Директива 89/106/ЕИО на Съвета, не се разграничават видове класове в зависимост от техния произход. Поради това класовете за експлоатационните показатели, установени от Комисията, и такива класове, установени от европейските органи по стандартизация, трябва да се признават и зачитат по един и същи начин. 
            
            
               Освен това цялата класификация на експлоатационните показатели трябва да бъде с отворен край, така че да обхваща всички възможни нива на експлоатационните показатели по отношение на определена съществена характеристика за продуктите, обхванати от въпросния стандарт. В противен случай въвеждането на класификацията би било равностойно на същевременното въвеждане на прагова стойност за съответния експлоатационен показател.
            
            
               Европейският стандарт за продукти EN 13561 „Външни щори и сенници. Изисквания за експлоатационни показатели, включително за безопасност“ бе първоначално приет от Европейския комитет за стандартизация (CEN) през 2004 г. и изменен през 2008 г. Той съдържа класификации за експлоатационните показатели на обхванатите от него продукти, по-специално по отношение на тяхната съществена характеристика ветроустойчивост, като въвежда четири класа на експлоатационни показатели.
            
            
               Съгласно набраната информация съществуващите класове не са достатъчни за всички налични на пазара продукти, тъй като напоследък в тази област бяха разработени нови видове продукти, които се характеризират с по-висока степен на ветроустойчивост. Също така в някои случаи използването на съществуващата класификация може да доведе до проблеми с безопасността във връзка с монтажа на продуктите. По тези причини класификацията на разглежданите експлоатационни показатели би следвало да бъде разширена, но като се направи разграничение между различните подгрупи от продукти, обхванати от стандарт EN 13561: предвид устойчивостта на системите за закрепване, за щорите с шарнирно рамо би следвало да се прилагат само три класа, а трите допълнителни класа, в сравнение с четирите съществуващи, би следвало да се прилагат само за външни щори със захващане в странични водещи релси и за щори за перголи.
            
            
               Тези цели следва да бъдат постигнати посредством добавянето на три допълнителни класа за съществената характеристика ветроустойчивост към класификацията, включена в стандарт EN 13561, публикуван от CEN през март 2016 г., и посредством разграничение между обхванатите от стандарта подгрупи от продукти, и по-специално за щори с шарнирно рамо, за външни щори със захващане в странични водещи релси и за щори за перголи. За другите видове сенници, вертикални ролетни щори, маркизолети и мрежи срещу насекоми новата версия на стандарт EN 13561 с нищо не се различава от действащата класификация.
            
            
               Тъй като въвеждането на такива нови класификации в даден хармонизиран стандарт от страна на европейските органи по стандартизация в рамките на прилагането на Регламент (ЕС) № 305/2011 би изисквало предоставянето на нов, изменен мандат, което до момента не е направено, а и изисква повече време, бе счетено за по-уместно да се продължи с настоящия делегиран регламент.
            
            
               Не беше счетено за уместно в обхвата на регламента да бъдат включени други класификации на експлоатационни показатели, съдържащи се в стандарт EN 13561, тъй като съгласно Делегиран регламент (ЕС) № 305/2011 такива класификации, включени в хармонизирани стандарти, позоваване на които е било публикувано в съответствие с Директива 89/106/ЕИО в Официален вестник на Европейския съюз, трябва да се считат за приложими по силата на Регламент (ЕС) № 305/2011, без да са необходими каквито и да било по-нататъшни действия.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Проектът на делегиран регламент бе обсъден на заседание на Консултативната група по строителните продукти (КГ) на 14 юни 2016 г. и също така бе предмет на писмена консултация с експерти в периода от 31 май до 28 юни 2016 г. Преди провеждането на тези консултации бе дадена възможност на всички държави членки да определят експерти за участие в тях. Освен тези експерти в консултацията участваха и други външни заинтересовани страни. Документите, обсъдени в Консултативната група по строителството и свързани с писмената консултация, бяха предадени едновременно на Европейския парламент и на Съвета, както е предвидено в Общото споразумение относно делегираните актове. Представените при тези консултации мнения и коментарите, които Комисията получи след това, бяха взети предвид при изготвянето на окончателната проектна версия на настоящия акт, предназначена за междуведомствената консултация.
            
            
               Той бе публикуван на портала за по-добро законотворчество за коментари от обществеността в периода от 31 октомври 2018 г. до 28 ноември 2018 г. и предоставен на СТО в периода от 7 ноември 2018 г. до 6 януари 2019 г.; две заинтересовани страни представиха коментари. Една заинтересована страна представи коментар по въпрос от техническо естество, който следва да се разглежда в контекста на искането за стандартизация, поради което не е относим към делегирания акт. Другата заинтересована страна изрази мнение че за клас 3 не следва да се определя горна граница, но това не е приложимо в случаите, когато той се разглежда във връзка със следващия по ред клас 4, поради което този коментар също не беше от значение.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               Съгласно член 27 от Регламент (ЕС) № 305/2011, по отношение на съществените характеристики на строителните продукти могат да бъдат определяни класове на експлоатационни показатели. Съгласно член 27, параграф 1 и член 60, буква е) това може да бъде направено чрез делегирани актове на Комисията. В съответствие с член 27, параграф 2, първа алинея, когато Комисията е определила такива класове, европейските органи по стандартизация трябва да използват тези класове в хармонизирани стандарти.
            
            
               Съгласно член 2, параграф 7 от Регламент (ЕС) № 305/2011 „клас“ означава ограничен от минимална и максимална стойност обхват от нива на експлоатационните показатели на даден строителен продукт. В Регламент (ЕС) № 305/2011 не се прави разлика между различни видове класове. Поради това класовете за експлоатационните показатели, установени от Комисията, и такива класове, установени от европейските органи по стандартизация, трябва да се признават и зачитат по един и същи начин.
            
            
               Тъй като въвеждането на нова класификация на експлоатационните показатели в хармонизираните стандарти от европейските органи по стандартизация в рамките на прилагането на Регламент (ЕС) № 305/2011 би изисквало предоставянето на нови, изменени мандати, което обаче не е било направено, бе счетено за по-уместно да се продължи с настоящия делегиран регламент.
            
            
               Поради това делегираният регламент следва да бъде приет, за да се установят нови класове на експлоатационни показатели за външни щори и сенници съгласно европейския стандарт EN 13561.
            
         
         
            
               Делегираният регламент съответства на принципа за пропорционалност. Той води до облекчаване на някои трудности, породени от въздействието на Регламент (ЕС) № 305/2011 върху създаването на системи за класифициране на експлоатационните показатели на строителните продукти, поради което може да бъде направено заключението, че той облагодетелства целия европейски строителен сектор.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 14.3.2019 година
            
            
               за допълване на Регламент (ЕС) № 305/2011 на Европейския парламент и на Съвета посредством установяването на класификация за външни щори и сенници в зависимост от техните експлоатационни показатели по отношение на ветроустойчивостта
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  2
               , и по-специално член 27, параграф 1 от него,
            
            
               като има предвид, че:
            
            
               (1)Европейският стандарт EN 13561 относно външните щори и сенници бе първоначално приет от Европейския комитет за стандартизация (CEN) през 2004 г. и изменен през 2008 г. Той съдържа четири класа на експлоатационни показатели за външни щори и сенници в зависимост от ветроустойчивостта на тези продукти.
            
            
               (2)Класовете, установени със стандарт EN 13561, не са достатъчни за всички продукти, предлагани понастоящем на пазара. Най-новите продукти се характеризират с по-висока степен на ветроустойчивост от произведените преди тях. В някои случаи използването на съществуващата класификация може да доведе до проблеми с безопасността във връзка с монтажа на продуктите.
            
            
               (3)Поради това е необходимо към класификацията, включена в стандарт EN 13561, да се добавят още три класа на експлоатационни показатели за ветроустойчивост. Необходимо е също така при използването на класовете да се направи разграничение между обхванатите от този стандарт подгрупи, и по-специално за щори с шарнирно рамо, за външни щори със захващане в странични водещи релси и за щори за перголи. 
            
            
               (4)Съгласно член 27 от Регламент (ЕС) № 305/2011 Комисията или европейските органи по стандартизация въз основа на преразгледан мандат, издаден от Комисията, могат да определят класове на експлоатационните показатели по отношение на съществените характеристики на строителните продукти. Като се има предвид необходимостта възможно най-скоро да бъдат създадени допълнителни класове на експлоатационни показатели, тези нови класове следва да бъдат установени от Комисията. В съответствие с член 27, параграф 2 от посочения регламент, тези класове следва да бъдат използвани в хармонизираните стандарти,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               Установява се класификация за външни щори и сенници в зависимост от техните експлоатационни показатели по отношение на ветроустойчивостта, съгласно посоченото в приложението.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 14.3.2019 година.
            
         
         
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 88, 4.4.2011 г., стр. 5.
               
               
                  
                     (2)
                  
                        ОВ L 88, 4.4.2011 г., стр. 5.
               
            
      
    ---documentbreak--- 
      
         
         
            
               ПРИЛОЖЕНИЕ
            
            
            
               Таблица 1
            
            
               Класове на експлоатационни показатели по отношение на ветроустойчивостта за външни щори със захващане в странични водещи релси и щори за перголи
            
            
                     
                        Класове
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Номинално налягане на вятъра pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70 - < 110
                     
                  
                  
                     
                        ≥ 110 - < 170
                     
                  
               
                     
                        Безопасно налягане на вятъра pS (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84 - < 132
                     
                  
                  
                     
                        ≥ 132 - < 204
                     
                  
               
            
                     
                        Класове
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Номинално налягане на вятъра pN (N/m²)
                     
                  
                  
                     
                        ≥ 170 - < 270
                     
                  
                  
                     
                        ≥ 270 - < 400
                     
                  
                  
                     
                        ≥ 400
                     
                  
               
                     
                        Безопасно налягане на вятъра pS (N/m²)
                     
                  
                  
                     
                        ≥ 204 - < 324
                     
                  
                  
                     
                        ≥ 324 - < 480
                     
                  
                  
                     
                        ≥ 480
                     
                  
               
            
               Таблица 2
            
            
               Класове на експлоатационни показатели по отношение на ветроустойчивостта за щори с пантографно рамо, щори с конзолно падащо рамо, щори с падащо рамо с водачи, вертикални ролетни щори, маркизолети, фасадни щори, щори за оберлихти, щори за зимни градини и мрежи срещу насекоми
            
            
                     
                        Класове
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Номинално налягане на вятъра pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70 - < 110
                     
                  
                  
                     
                        ≥ 110
                     
                  
               
                     
                        Безопасно налягане на вятъра pS (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84 - < 132
                     
                  
                  
                     
                        ≥ 132
                     
                  
               
            
               Таблица 3
            
            
               Класове на експлоатационни показатели по отношение на ветроустойчивостта за щори с шарнирно рамо
            
            
                     
                        Класове
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Номинално налягане на вятъра pN (N/m²)
                     
                  
                  
                     
                        < 40
                     
                  
                  
                     
                        ≥ 40 - < 70
                     
                  
                  
                     
                        ≥ 70
                     
                  
               
                     
                        Безопасно налягане на вятъра pS (N/m²)
                     
                  
                  
                     
                        < 48
                     
                  
                  
                     
                        ≥ 48 - < 84
                     
                  
                  
                     
                        ≥ 84